ইরানের তৃতীয় বৃহত্তম শহর ইস্পাহানের কেন্দ্রীয় জামে মসজিদটি মুসলিম স্থাপত্য বিষয়ক গৌরবের অন্যতম। বর্তমান মসজিদটির পুরোধা হলো- সেলজুক শাসনামলে তৈরি দুই গম্বুজ বিশিষ্ট একটি স্থাপনা। ১২শ’ শতাব্দীতে এই মসজিদটি পুণনির্মাণ করা হয়। আইওয়ান ধাঁচে নির্মিত এর গঠন প্রণালী হলো- চারকোনা বিশিষ্ট একটা প্রাঙ্গণের প্রতি পার্শ্বে একটি করে বড় খিলান করা দরজা যা বিপরীত পার্শ্বের দরজার দিক সরাসরি মুখ করে আছে। ইস্পাহানের জামে মসজিদের এই বৈশিষ্ট্য পরবর্তীতে ইরানের সকল মসজিদের বৈশিষ্ট্য হয়ে উঠে। ইউনেস্কো ২০১২ সালে এই মসজিদটিকে বিশ্ব ঐতিহ্যের স্থাপনা হিসেবে ঘোষণা করে।